Citater fra LEGO Koncernen, LEGO Fonden og Education Cannot Wait

**Niels B Christiansen, adm. direktør, LEGO Koncernen:**

“Børn befinder sig i en svær situation, når de er væk fra klasseværelserne og deres normale læringsmiljø. Vi vil gerne hjælpe forældre og familier med at gøre deres bedste i den situation. Vi ved, at børn lærer gennem legen og udvikler helt essentielle færdigheder, som samarbejde, kommunikation og problemløsning. Vi vil blive ved med at støtte, udvikle og inspirere børn gennem denne svære tid.”

**John Goodwin, adm. direktør, LEGO Fonden:**

”Vi kan ikke lade COVID-19 slå en hel generation af børn tilbage. Forskning viser, at læring gennem leg er afgørende for børns psykologiske, følelsesmæssige og kognitive helbred og udvikling, og at legen også gør dem modstandsdygtige overfor modgang og sætter dem i stand til at bygge deres fremtid. Vi må støtte alle børn, også de mest udsatte, og give dem adgang til undervisning, så de fortsat kan udvikle de færdigheder, som er så afgørende for, at de kan trives i denne omskiftelige verden. Vi er beærede over at samarbejde med Education Cannot Wait og vores andre partnere, som arbejder ekstremt hårdt under vanskelige forhold på at give undervisning, håb og en fremtid til de mest udsatte børn.”

Denne donation samt de seneste donationer på USD 212 millioner, som LEGO Fonden har investeret de seneste 18 måneder, er alt sammen med til at bringe læring gennem leg til kriseramte børn. Det inkluderer en donation på USD 12.5 millioner doneret til Education Cannot Wait i september 2019, en donation på USD 100 millioner til International Rescue Committee og dets konsortium af partnere i december 2019; endvidere USD 100 millioner blev i december 2018 doneret til Sesame Workshop.

**Yasmine Sherif, Direktør, Education Cannot Wait:**

“Vi er taknemmelige for, at LEGO Fonden som de første i den private sektor har valgt at donere til vores indsats over for COVID-19. Denne gavmilde donation vil sikre, at Education Cannot Wait kan udvide sin støtte til en koordineret respons fra FN og civilsamfundet for at bringe et glimt at håb til børn i alle aldre i de mest kriseramte lande verden over. Læring må fortsætte, også selvom vi er midt i en pandemi. LEGO Fondens engagement i læring gennem leg er et fantastisk eksempel på, hvad der er muligt, og vi opfordrer flere filantropiske og private aktører såvel som regeringspartnere til at træde frem.”

Denne donation samt de seneste donationer på USD 212 millioner, som LEGO Fonden har investeret de seneste 18 måneder, er alt sammen med til at bringe læring gennem leg til kriseramte børn. Det inkluderer en donation på USD 12.5 millioner doneret til Education Cannot Wait i September 2019, en donation på USD 100 millioner til International Rescue Committee og dets konsortium af partnere i December 2019; yderligere USD 100 millioner blev i december 2018 doneret til Sesame Workshop.

*For mere information omkring LEGO Fonden:*<https://www.legofoundation.com/en/>

*For mere information omkring Education Cannot Wait:*<https://www.educationcannotwait.org/>

**Julia Goldin, Chief Marketing Officer, LEGO Koncernen:**

“Det har været fantastisk at se den kreativitet, børn og voksne over hele verden viser, mens de er derhjemme. Vi er også blevet inspirerede af alle de opkald og e-mails, vi har fået fra fans, som fortæller hvordan LEGO leg trøster dem i denne tid. Det er vigtigere nu end nogensinde, at vi finder måder, vi kan være forbundet på, og måder vi kan støtte og inspirere hinanden på, så vi kan sørge for hinandens sundhed og sikkerhed. Leg er en god måde at gøre det på, og vi vil gerne støtte LEGO fans i alle aldre i at bygge og lege.”

”Vores fantastiske LEGO team fandt på #letsbuildtogether, som kan være en måde at støtte forældre, som står over for en udfordring med at holde deres børn underholdt, beskæftigede og undervist derhjemme, mens de prøver at finde en balance med deres eget arbejde og velbefindende.”

**David Pallash, LEGO® Play Agent:**

“Mange familier er bekymrede og prøver at finde en balance mellem at tage sig af deres børn og give dem undervisning hjemme, og leg kan være en af de nemmeste og sjoveste metoder, man kan bruge for at holde børns undervisning og udvikling på sporet. Børn siger selv, at de lærer bedst, når aktiviteter føles som leg, mens 9 ud af 10 forældre mener, at leg hjælper deres børns udvikling af essentielle færdigheder som modstandsdygtighed, samarbejde, kreativitet og kommunikation1.”

”Ikke alene er leg vigtigt for børns udvikling, men hele familien kan faktisk drage nytte af leg. Forældre siger, at leg hjælper på deres egen velvære og lykke. Endnu vigtigere end det, så er det i hårde tider også noget af det, der hjælper dem med at slappe af og skabe bånd med deres børn2.”

[LEGO Play Well Report](https://www.legofoundation.com/media/1441/lego-play-well-report-2018.pdf), 2018 – global survey of 9,249 parents of children aged between 18 months and 12 years and 3,723 children aged between five and 12. 83% of children said they learn best when activities feel like play.

[LEGO Play Well Report](https://www.legofoundation.com/media/1441/lego-play-well-report-2018.pdf), 2018 – global survey of 9,249 parents of children aged between 18 months and 12 years and 3,723 children aged between five and 12. Parents said play is good for their wellbeing (91%) and happiness (72%) while helping them relax (86%) and feel connected to their children (86%).

<https://en.unesco.org/themes/education-emergencies/coronavirus-school-closures>